C 260/6
SL
Uradni list Evropske unije
24.7.2023
V (Objave)
POSTOPKI V ZVEZI Z IZVAJANJEM POLITIKE KONKURENCE
EVROPSKA KOMISIJA Predhodna priglasitev koncentracije (Zadeva M.11144 – COLT TECHNOLOGY SERVICES GROUP / LUMEN EMEA BUSINESS) Zadeva, primerna za obravnavo po poenostavljenem postopku (Besedilo velja za EGP)
(2023/C 260/05)
1.
Komisija je 17. julija 2023 prejela priglasitev predlagane koncentracije v skladu s členom 4 in po predložitvi v skladu s členom 4(5) Uredbe Sveta (ES) št.
139/2004 (1).
Ta priglasitev zadeva naslednja podjetja: — Colt Technology Services Group Limited (Združeno kraljestvo), ki ga obvladuje podjetje Colt Group Holdings Limited („Colt“, Združeno kraljestvo), katerega končno obvladujoče podjetje je Star Horizon Management LLC (ZDA), ter — Camelot Landing, LLC (ZDA), CenturyLink Europe B.V (Nizozemska), Lumen Technologies Austria GmbH (Avstrija), Lumen Technologies Belgium SA (Belgija), Lumen Technologies Denmark ApS (Danska), Lumen Technologies EMEA Holdings Limited (Združeno kraljestvo) in njihova odvisna podjetja ter nekatera ZDA in čezatlantska podmorska sredstva v lasti podjetja Lumen, vsi skupaj „ciljni subjekti“ in v lasti skupine Lumen, katere končno obvladujoče podjetje je Lumen Technologies, Inc. (ZDA).
Colt pridobi v smislu člena 3(1)(b) uredbe o združitvah nadzor nad celotnimi ciljnimi subjekti.
Koncentracija se izvede z nakupom delnic.
2.
Poslovne dejavnosti zadevnih podjetij so:
— Colt je multinacionalno telekomunikacijsko podjetje, ki zagotavlja omrežne storitve za sektorje, ki so intenzivno povezani z omrežji, in glasovne storitve, ki podpirajo prehod s tradicionalnih glasovnih storitev na glasovne storitve naslednje generacije v Evropi, ZDA, Indiji in Aziji, — ciljni subjekti zagotavljajo telekomunikacijsko infrastrukturo (infrastrukturo z optičnimi vlakni in storitve kolokacije) ter podjetniške storitve po vsej Evropi, na Bližnjem vzhodu in v Afriki.
Ciljni subjekti zajemajo skoraj vse dejavnosti in sredstva družbe Lumen v Evropi, na Bližnjem vzhodu in v Afriki.
3.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
(1) UL L 24, 29.1.2004, str.
1 (uredba o združitvah).